LidanRubinov/Halacha-QA huggingface dataset:
שאלה: עדיין בעצבות בגלל 3 החטופים: אני יודעת שכבר עבר כימעט 8חודשים מאז חטיפת שלושת הנערים איל גלעד ונפתלי הי ד,הם נימצאים לי בראש ואני לא מצליחה לצאת מיזה,אני נימצאת בעצבות גדולה שאין בה יכולת תיאור.היתחברתי אליהים כ כ!אני כל המזן עצובה.אני שומעת שירים עלהם רואה תמונות,חיפשתי כאן שאלות עלהם ומצאתי וכ ו.ואם אשחכ אותם ואני לא יהיה עצובה אז אני
תשובה: רעות ראשית אני ממש מבקש סליחה על העיכוב בתשובה לשאלתך החשובה. באמת המצב שאת מתארת הוא מצב לא קל. באמת החטיפה היתה אירוע משמעותי לעם ישראל כולו, והבשורה על מותם של אייל גלעד ונפתלי היתה קשה וכואבת. ולכן כל הכבוד שהיה קשה לך להמשיך כרגיל. אך מצד שני, רעות היקרה   את חייבת לעשות כל מה שאת יכולה כדי להפסיק את להתאבל עליהם. אסור להתאבל יותר מידי על אדם שנפטר, צדיק ככל שיהיה! מכמה סיבות : סיבה ראשונה בגלל התורה. את מצווה ע"י ה  לשמוח להתפתח, לפתח את עצמך וכד  יש לך תפקיד בעם ישראל! אם כל הזמן תתאבלי עליהם, אז איך תתפתחי? איך עם ישראל יקבל ממך את התפקיד שאת אמורה לתרום לו? סיבה שניה המחבלים שחטפו את הנערים רצו שאנחנו נחיה בפחד ובאבל. עיקר המטרה שלהם לא היתה החטיפה אלא בעיקר הבלבול, הפחד, הצער והייאוש שיגרם לעם ישראל. ולכן אסור לנו להמשיך להתאבל על החטופים יותר מידי. כי זה פשוט לשחק לידיים של הרוצחים השפלים. אנחנו לא יכולים להרשות לעצמינו שאת תפסיקי לגדול לשמוח ולהתפתח בגלל האסון הזה. תפקידנו זה דווקא להמשיך ולבנות, ובזה אנחנו משיבים מלחמה לאויב, וננצח בקרוב. סיבה שלישית לפי ההלכה זה פשוט אסור. כתוב "אל יתקשה אדם על מתו יתר מדי. " וכן אין אבלות יותר מ12 חודש וכד. ולהפך כתוב "גזירה על המת שישתכח מהלב" רעות היקרה מאוד. אני מבקש ממך, עשי כל מה שאת יכולה כדי להפסיק לחשוב עליהם. אל תראי סרטונים או שירים עליהם. ותחזרי לחיים שלך, ללימודים ולחברות ולשאר הדברים הטובים. בהתחלה זה יהיה קשה כי התרגלת לזה, אך אח"כ זה יהיה קל יותר. אם תעשי ככה כמה חודשים תוכלי פעם בחודש להיזכר בהם וזה לא יזיק לך, אבל קודם כל נסי להתנתק לגמרי מזה. אם את לא מצליחה, אני מבקש ממך, אנא פני לאיזו מרה שלך שאת אוהבת,אפילו מורה שלא קשורה לכיתה שלך אבל את אוהבת אותה. או שאולי ספרי לאמא שלך   אם את מרגישה בנוח איתה. אבל אסור לך להמשיך כך כי חבל שתפגעי בתקופה כ"כ חשובה ויפה בחיים שלך. בתקופה הזו את צריכה להכיר את היופי שבך ואת הכוחות שלך, לנסות דברים חדשים ולהתפתח בתורה ובמצוות וכד  ובמקום זה תהיי עסוקה באבל. רעות נסי לחיות בשמחה, שמעי מוזיקה, לכי לטייל עם חברות וכדומה. אם את לא מצליחה, אז אנא שתפי אחרים בכך, אך אל תחזרי לאבלות על החטופים. אלא ראי את כל הטוב שה  נתן לך וה  יברך אותך ויתן לך שמחה ואושר. ושוב סליחה על האיחור בתשובה. בהצלחה רבה חגי Hr4020 gmail.com
שאלה: כשרות הרבנות הראשית: אתם כותבים ב מומלצים שלנו בשר חלק בהשגחת הרבנות הראשית לישראל. האם הכוונה לבשר חלק בהשגחת הרבנות לכשרות ארצית?
תשובה: מדובר על גושי בשר מיובאים ביבוא ישיר מחו"ל עם הכשר הרבנות הראשית.
שאלה: בדיקת צימוקים: האם יש לבדוק את כל סוגי הצימוקים ע"י השרייה במים? האם אפשר להסתפק גם בהסתכלות בעין?!
תשובה: צריך לעשות כפי שיש במצגת זו במידה ורוצים לאכול אחד אחד אז די בהסתכלות על כל צימוק.
שאלה: הפרדה בין חלב לבשר: כמה זמן צריך לחכות אחרי ששותים חלב או אוכלים מאכל חלב, עד שמותר לאכול בשר? אם מצחצחים שיניים אחרי אכילת חלב, מותר לאכול מיד בשר בלי לחכות?
תשובה: אין חובה המתנה לאחר צחצוח שיניים. כמו בכל נושא בהלכה יש דעות שונות, אולם זו הדעה המקובלת
שאלה: כשרות מהודרת: האם יש הבדלים בין כשרות הבשרים במסעדות עם תעודת כשרות "מהודרת" לבין מסעדות עם תעודת כשרות "מהדרין". (של רבנות י-ם) ואם אפשר איזשהו הסבר מקוצר על ההבדלים בין התעודות.
תשובה: כדאי לשאול את הרבנות ירושלים. מה שאנו יודעים הוא שבכשרות מהדרין מכניסים בשר ועוף של הרבנות ירושלים חלק בלבד. אבל במהודר מכניסים גם חומרי גלם מהדרין שאינם עם הכשר הרבנות הראשית.
שאלה: המלצות לספרים והרצאות באמונה: האם תוכלו להפנות אותי לספרים הרצאות סרטים שיכולו לבסס את האמונה ולחזקה? (אני בת 18 מבית דתי, רק לא מרגישה דתיה במיוחד.)
תשובה: לק"י לך שואלת יקרה! ראשית, אשריך שאת רוצה להתחזק באמונה שלך! זה דבר שלא תמיד ברור מאליו. לבקשתך, אנחנו מצרפים פה רשימה של ספרים, אתרים תורניים ושאלות בהן יש הפניות לספרים. כוזרי של רבי יהודה הלוי זצ"ל. לנבוכי התקופה של הרב משה אביגדור עמיאל זצ"ל דע מה שתשיב לעצמך של הרב זאב קרוב מי מפחד משאלות של הרב אברהם הורביץ זצ"ל. אתר מכון מאיר (יש שם לשונית "אמונה"): בתוכו אפשר למצוא גם סדרת שיעורים (מכמה שנים) של הרב ערן טמיר - בנין האמונה. באתר שלנו תוכלי למצוא מגוון שאלות בנושאי אמונה: כמובן, יש עוד ספרים רבים ואתרים רבים שאפשר להיעזר בהם לחיזוק האמונה אך הבאנו בכוונה רשימה קצרה. בשביל חיזוק האמונה צריך גם לתת זמן להפנים את מה שלומדים ולא רק לקרוא ולקרוא, עם כל כמה שזה יכול להיות מושך. חיזוק האמונה כשמה כן היא חיזוק ומתחזקים בהדרגה. אם תרצי עוד הכוונה, אם יש שאלות שעולות או שיש שאלות בנושאים אחרים שאת רוצה לשאול תרגישי בנח לפנות אלינו תמיד. הרבה הצלחה ושוב ישר כח גדול על הרצון להתחזק! נתנאל netanelweil gmail.com
שאלה: בעיות באינטרנט: מה עליי לעשות כאשר אני רוצה לראות סדרה מסויימת שכל הכיתה רואה או אתרים ומשחקים למיניהם שאני יודעת שהם לא צנועים או שהתכנים בהם לא מתאימים לכללי הדת שלמדתי בבית.??? ב נועה!!!
תשובה: אם את מבינה שלא ראוי לצפות בתכנים מסויימים, אז תהיי חזקה ואל תצפי בהם.
שאלה: כשרות עופות: אשמח לדעת מה רמת כשרות של הרבנות מהדרין אור יהודה בעופות
תשובה: עיין:
שאלה: שעות תפילה: אני חושב לחזור בתשובה כי אני מאמין באלוקים באמונה שלמה אבל אני לא יודע מאיזה שעה עד איזה שעה אפשר להתפלל מנחה להתפלל ערבית ולהתפלל שחרית ואם חייב להתפלל בבית הכנסת אתה יכול בבקשה לעזור?
תשובה: לשואל אקדים ואומר שזמני התפילה משתנים על פי לוח השנה, בהתאם לזמני הזריחה והשקיעה. את הזמנים שאזכיר ניתן למצוא בלוחות השנה, למשל תפילת שחרית: התחלה - הזמן הרצוי הוא מה שנקרא "הנץ החמה". אפשר להתחיל כרבע שעה קודם, כך שתפילת עמידה תהיה בהנץ החמה". אם אי אפשר אז אפשר להתחיל קודם לזה, מהזמן שנקרא "עלות השחר". סיום. סוף זמן תפילה הוא בסוף 4 שעות זמניות. זמן זה מופיע בלוחות (ניתן לבחור בדעה המאוחרת יותר) את קריאת שמע צריך לסיים קודם. זמן סוף קריאת שמע (סוף זמן ק"ש) מופיע גם הוא בלוח. מנחה - ההתחלה היא מה שכתוב בלוח זמן מנחה גדולה. זה כחצי שעה אחרי חצות היום.סוף זמן מנחה הוא בשקיעה. ערבית - זמן תפילת ערבית רצוי מזמן "צאת הכוכבים". אם אי אפשר, אפשר להקדים משקיעה. אם אין ברירה, אפשר להקדים אפילו מהזמן "פלג המנחה" (בתנאי שתפילת מנחה היה בצהרים). כשמקדימים, צריך לחזור ולומר קריאת שמע אחרי צאת הכוכבים. אפי קיציס
שאלה: רןצה לדעת אם הבחור שאני יוצאת איתו הוא הזיווג: הכרתי בחור בן 37 בחור מקסים אך יצאנו שבוע ופתאום לאחר שבוע הקשר פחת השאלה היא האם הוא הזיווג שלי או שאני צריכה לוותר.
תשובה: האם את יכולה לעזור לי? נסי לחשוב, כיצד אוכל לסייע לך למצוא את התשובה הנכונה? אשמח לקבל ממך את תשובתך, ולראות איך אפשר להתקדם.
שאלה: גזל מביטוח לאומי: לפני כחודשיים נפגעתי בתאונת דרכים בזמן העבודה (אני נהג ליסינג) ואני לא אשם בתאונה מכוון שעצרתי להולכת רגל במעבר חצייה כחוק ולפתע מישהו היתנגש בי מאחור. במשך כחודש הייתי בבית בימי מחלה כי סבלתי מכאבים בגב ובצוואר ולאחר מכן חזרתי לעבודה. מאז התאונה בכל פעם שאני מתיישב ברכב יש לי כאבים בגב ואני מרגיש לא נינוח. אני כן מסוגל לנהוג אפילו כמה שעות ברציפות אך אני ארגיש כאב גם אם מינורי.הוא לא היה לפני התאונה. נפגשתי עם עורך דין וזה אמר לי שאני אצטרך להגיש תביעה לביטוח לאומי עלמנת לקבל את הכסף שלי על ימי המחלה ובנוסף אצטרך להגיש תביעה לאחוזי נכות על סך 5-10 נכות ולאחר שאני אקבל או לא אקבל את אחוזי הנכות ואבדק על ידי רופאים של הביטוח הלאומי בעוד כשנה עם הדוח הסופי העורך דין יגיש תביעה נגד חברת הביטוח של הרכב. במידה ואני אקבל 5-10 אחוזי נכות ואז אני אתבע את הביטוח של הרכב אני סבור שאקבל בסביבות ה 80-100 אלף שקל. במידה ואני לא אקבל את האחוזי נכות ואני אתבע את הביטוח רק על הזמן שסבלתי אחרי התאונה אני אקבל "רק" 10-18 אלף שקל הבעיה מתחילה בכך שבאופן נורמלי כשאני הולך או סתם עומד שוכב ומבצע פעולות רגילות ויומיומיות לא כואב לי, אלא רק כשאני נוהג שזה בעצם רוב יום העבודה שלי. שזה אומר בעצם שאני אצטרך לשקר לרופאים ו"לשחק אותה" שכואב לי יותר ממה שבאמת כואב לי. הרי שכואב לי רק כשאני נוהג והם לא יכולים לבדוק אותי כשאני נוהג. במידה ואני באמת אעשה את מה שעורך דין אמר עם האחוזי נכות האם זה יהיה גזל מחברת הביטוח? איך אוכל לדעת באמת אם הכאב שיש לי הוא שווה ערך ל 5-10 אחוזי נכות. מי יכול להגדיר 5-10 אחוזי נכות מה הם? מראש!
תשובה: אף אחד לא יכול להגדיר מה זה 5-10 אחוזי נכות. הכל עניין של הערכה. לא מציע לשקר בשום מצב. זה אסור הלכתית ומוסרית. אני מניח שהרופאים מכירים מצבים כאלו שכואב רק בנהיגה.
שאלה: נדרים: נדרתי נדר שאם אכנס להריון בטיפול הפוריות הראשון אני לא אשתמש בגלולות, ואכן ב"ה נכנסתי להריון וילדתי לפני חודשיים, לצערי מצבנו הכלכלי השתנה לרעה בחודש האחרון ואינו מאפשר כרגע כניסה להריון כמו כן אני מעוניינת לחכות לפחות שנה לפני ההריון הבא. השאלה היא האם בנסיבות אלו מותר לבצע התרת נדרים? האם יש דרך להימנע מהתרת הנדר??
תשובה: זהו מצב שבהחלט יש אפשרות לעשות התרת נדרים, אולם צריך ללכת לרב מוסמך, הבקיא בנושא התרת נדרים, ולדבר איתו על הנושא הזה, ולראות אם יש פתח להתרה. חובה לעשות התרה כאן, כי זה נדר של ממש, לטובת הישג שמבקשים מריבונו של עולם.
שאלה: השם עמליה: כבוד הרב ברוך השם נולדה לי בת לאחר שני ילדים מקסימים - אן ויואב. אנחנו מתבלטים בין שמות שונים, מה דעתך על השם עמליה? מה פירושו? האם יש בעיה לקרוא בשם אמליה?
תשובה: ראשית, זכו למצוא בה חן, ולגדלה לתורה לחופה ולמעשים טובים. השם שאתם בוחרים נראה שם יפה מאוד. אינני יודע מה משמעותו, ואני מעריך שכיום הוא נפוץ יחסית בשל העובדה שהוא מקשר בין עבודה ובין ריבונו של עולם (על אף שהמילה "עמל" בהוראתה המקראית אינה קשורה לעבודה). נראה לי כי "אמליה" הוא בעל ניחוח גויי. הדבר אינו אסור אך רחוק יותר. והרבה שמחה
שאלה: אכילה במסעדה עם כשרות OU: אני מוזמן למסעדה בירושלים בעלת הכשר OU, בדרך כלל אני נוהג לאכול אוכל בכשרות מהודרת, (בשר חלק,עלים של גוש קטיף,ומוצרים כשרים למהדרין ) האם כשרויות של OU בארץ עומדות בסטנדרטים הנ"ל,ממה שקראתי ראיתי שהכשרות כאן בהשגחה הזו היא מהדרין אך רציתי לוודא זאת אתכם. אליעד
תשובה: כן הוא מהדרין, אולם כדאי לדבר עם המשגיח בטלפון כדי לברר את פרטי הכשרות.
שאלה: איפה יש חצאיות צנועות?: :) אני מבקשת עזרה אם אפשר לשלוח לי שמות של חנויות שיש שם חצאיות צנועות שלא צריך למתוח. זה ממש חשוב לי
תשובה: לך איזה כיף לקבל את השאלה שלך. את יכולה לראות בתגובות הגולשות כאן: וכאן: ברכה והצלחה
שאלה: פתרון חלום על תפילין: כבוד הרב חלמתי שאני מניח תפילין. בזמן ההנחה מישהו דפק בדלת אבל לא רציתי ללכת לענות כי הייתי באמצע ההנחה. כשסיימתי פתאום הבנתי שזה לילה אז מהר הורדתי מעלי את התפילין. כשגלגלתי חזרה את התפילין פתאום ראיתי שאלו בכלל לא התפילין שלי ולא הבנתי למה, אז ירדתי לפתוח את הדלת והיתה שם אישה שאמרה לי שהיא היתה בביתי מוקדם יותר וראתה שהתפילין שלי לא כשרים אז היא החליפה אותם בתפילין אחרים שהם כן כשרים. אעריך מאוד אם תוכל למצוא לי פתרון לחלום (עדיף לפי הקבלה) או שתםנה אותי למישהו שמתמחה בפתרון חלומות לפי הקבלה.
תשובה: אין אנו יודעים במדויק מה ריבונו של עולם רוצה לומר לנו דרך החלומות. אנחנו מנסים. נסה לשאול את עצמך מה הרגשת בחלום עצמו   לא על מה חלמת, אלא מה היו תחושותיך בתוך החלום עצמו. התחושות האלה הן אלה שצומחות מתוכך, והן אלה שיאפשרו לך לחדור בעזרת החלום אל התוך הפנימי שלך, ולגלות מה החלום הזה מבקש לומר לך על עצמך. ובהצלחה
שאלה: הנהגת ה  בעולם: ו על העזרה שלכם! רציתי לשאול כמה דברים: 1. למה שלה יהיה אכפת מהבני אדם? 2. למה אנחנו קוראים לעצמנו "העם הנבחר" ומחשיבים את עצמנו כעם הכי מיוחד? זה נראה לי גזעני. וגם כל אדם אחראי על הרמה הרוחנית מוסרית שלו בלי קשר אם זורם לו דם יהודי, נוצרי, צרפתי, ואפילו ערבי בורידים. ברור שהחינוך והתרבות משפיעים, אבל גם משפחות גויות יכולות לחנך למוסר - אז למה אנחנו עדיין נהיה יותר טובים מהם או למה הם עדיין במעמד פחות מהיהודים? 3. "אין מקריות" -למה כל! דבר שקורה מייחסים לה? אנחנו נמצאים בעולם טבעי אז מן הסתם שיקרו דברים טבעיים -רעים וטובים, כמו תאונות או זכייה בלוטו.
תשובה: 1. ד  הוא בורא עולם. כל הבריאה (לא רק בני האדם) יקרה וחשובה לבוראה. במושגים של בני אדם אפשר להשוות זאת לחשיבות ולחיבה שיש לכל יוצר כלפי יצירתו: כמו שהצייר אוהב את הציורים שלו והסופר את הספרים שלו. 2. לא אנחנו קוראים לעצמנו העם הנבחר. בורא עולם קורא לנו כך. הוא לא בחר בנו כדי שנתגאה, להפך התכונה הנדרשת מאתנו היא ענווה. משמעות הבחירה היא לדרוש מאתנו שניקח אחריות גדולה יותר להוביל את העולם בדרך ד. כמו שבן בכור בבית אחראי יותר מכל האחים להיות נאמן לדרך של ההורים. ודאי אין שום הצדקה לחשוב שכל היהודים כפרטים יותר טובים מהגויים כפרטים. הבחירה בנו מבטאת צפייה שהיהודים כקבוצה ירצו להיות טובים מאוד. 3. בנושא ההשגחה הפרטית יש דעות רבות ומגוונות. הרמב"ם במורה נבוכים מסביר בדומה לדבריך שהרבה פעמים קורים דברים בגלל שזו דרכו של עולם.
שאלה: זמני תפילה: אני רוצה לחזור בתשובה אבל אני לא יודע מאיזה שעה עד איזה שעה אפשר להתפלל שחרית מנחה וערבית על העזרה
תשובה: ראשית, ברוך הבא. זמני התפילה משתנים כל יום, לפי שעת הזריחה ושאת השקיעה. הדבר הטוב ביותר הוא להשיג לוח מסודר של זמני תפילה, ויש הרבה כאלה גם באינטרנט. אם תצטרך עזרה לקרוא את הלוח - אנא שוב לכאן, ואסביר לך אותו. והרבה הצלחה
שאלה: איך אני יודעת מה טוב בשבילי?: מה זה טוב? איך אני יכולה להגדיר לעצמי מהם דברים טובים בעולם ומה לא? איך אני יודעת מה טוב בשבילי כי לפעמים אני מבולבלת בנושא ועושה דברים לא כל כך טובים אז איך באמת אני יודעת מהו הטוב בעולם?
תשובה: חברה יקרה, את שואלת שאלה מאוד קשה וחשובה. ספרים שלמים נכתבו בניסיון לענות על השאלה מה הוא טוב. זאת שאלה מורכבת בעיקר בגלל שהרבה פעמים המציאות לא שחור לבן, וטוב של אחד בא על חשבון הטוב של השני. כולנו נסכים שאם יש לך מספיק כסף, לתת כסף לצדקה זה טוב. אבל מה אם אין לך אפילו כדי לתת אוכל לילדים שלך? זה עדיין טוב לתת צדקה? ואיפה עובר הגבול? מה אם יש לי מספיק כסף לאוכל, אבל לא לבגדים חדשים? אלה שאלות מאוד קשות ומורכבות, ולכן אני ממש מבינה את הבלבול שלך. גם אני מידי פעם שואלת את עצמי אם מה שאני עושה עכשו הוא טוב או לא. אני אתן לך דוגמא קטנה מהימים האחרונים: לפני כמה ימים הלכתי לאמא שלי לעזור לה לנקות לפסח. הייתי מאוד גאה בעצמי, וחשבתי שעשיתי מעשה טוב, אבל בערב, כשחזרתי לבית שלי, שעדיין לא התחלנו לנקות, בעלי הציג לי את הצד השני של התמונה, ואמר לי שאולי הדבר הטוב לעשות היה להישאר בבית ולדאוג קודם כל לבית שלי. אז איך נדע מה זה טוב? קודם כל, חשוב לזכור שמותר לטעות. מותר לפעמים לנסות לעשות טוב, ולפשל, לאכזב משהו, לאכזב את עצמנו. זה לא נורא. העיקר שהכוונה שלנו תהיה לשם שמים. שהמעשה ינבע מתוך רצון לעשות טוב, ולא מתוך רצון לפגוע. וגם אם טעינו- אם זה היה מתוך רצון טוב, אז הטעות לא כל כך גדולה, ומי שמכיר אותנו ויודע את זה יסלח לנו. שנית, אני מאמינה מאוד גדולה באינטואיציה. כן, התחושת בטן המוזרה והבלתי מוסברת. אני מאמינה שהבטן שלנו יודעת לומר לנו דברים כשהראש מתבלבל, ולפעמים היא תסמן לנו שהדבר הנכון הוא לעזור, גם אם זאת עזרה קשה ומעצבנת, ולפעמים להיפך- שהדבר הטוב לעשות הוא לדאוג לעצמי, והאחר כבר יסתדר לבד. אל תשכחי שהטוב משתנה מאדם לאדם. לדוגמא: יש אנשים שמאוד אוהבים לארח. מבחינתם להזמין לארוחת שבת מישהו שהם לא מכירים זה כיף גדול. ברור שבשביל אנשים כאלה הכנסת אורחים זה הדבר הטוב לעשות. לעומת זאת, יש אנשים שלא אוהבים לארח, ובשבילם זאת טרחה גדולה וסבל. ברור לנו שאנשים כאלה לא צריכים לארח באותה תדירות כמו אנשים שנהנים מכך. לכן, קשה לי מאוד לתת לך תשובה אחת וכללית. במיוחד שאני לא מכירה אותך, ולא יודעת מה את אוהבת לעשות, ומה קשה לך. על השאלות האלה רק את יכולה לענות. אבל למרות שאני לא מכירה אותך, אני יכולה לומר שרק מתוך השאלה עצמה אני רואה שאת אדם ישר ואמתי שרוצה לעשות טוב, ולכן אני גם סומכת עליך שאם תלכי עם האמת והאינטואיציה שלך תוכלי לעשות הרבה מאוד טוב. בהצלחה, יעל yaelkagam gmail.com
שאלה: מציצות סטרפסילס: האם מציצות סטרפסילס נגד כאבי גרון בטעם כלשהוא הן כשרות? או רק מציצות אחרות נגד כאבי גרון? אם כן איזה מהם? ואולי גם איזה למהדרין? רבה. אם אפשר לענות לכה"פ גם למייל
תשובה: איננו מכירים סטרפסילס כשר.
שאלה: לימוד נגינה: שאלה זו נשאלת כשאלת המשך על השאלה האם בן יכול ללמוד נגינה עם מורה(בת)? מהו הדין כאשר התלמיד הינו בן 13, המורה בסביבות גיל העשרים, הם לומדים בחדר סגור ונפגשים פעם בשבוע לחצי שעה?
תשובה: שאלתך טובה וחשובה. בלימוד נגינה במקרה שהצגת, עשויה להיות בעיה של איסור ייחוד. כאשר בן ובת נמצאים בחדר סגור יחד יש בזה איסור ייחוד. ששורשו הוא מן התורה (באשת איש), ובית דינו של דוד המלך גזרו אף על הייחוד עם רווקה. אם מונעים את איסור ייחוד, על ידי שיש אנשים נוספים שיכולים להיכנס בכל עת לחדר, יש מקום להקל בלימוד זה, רק כאשר שומרים על אוירת לימוד רצינית, ולא מגיעים למציאות של קלות ראש חלילה. אם הקשר תוך כדי הלימוד מגיע לקשר רגשי מעבר ללימוד הטכני, עשוי להיכנס כאן איסור נוסף, של קלות ראש עם אישה. שנאסר מכלל איסור: "לא תקרב לגלות ערווה", כפי שכתבו הרמב"ם השולחן ערוך ושאר הפוסקים. בהצלחה רבה,
שאלה: ירק עלים יבולי דוד למהדרין: האם פטרוזיליה של חברת יבולי דוד למהדרין מומלצת על ידכם לשימוש? הירק בגידול ושיווק משה מימוני ממושב מבקיעים, בכשרות של הרב יעקב אביטן (היתר מכחרה) ובפיקוח "דרך המעבדה"מבחינת חמרי הדברה
תשובה: נא עיין:
שאלה: בשר וחלב: אשמח לדעת מה הייתי צריכה לעשות במקרה הבא(אציין שאני מחכה בין בשר לחלב 3 שעות): אכלתי בשרי וכעבור שעה נסעתי עם חברות למסעדה חלבית. הזמנתי שייק פירות על בסיס תפוזים בכוס זכוכית. אציין שבאותו מכשיר של השייק עושים ללקוחות אחרים גם שייק פירות על בסיס חלב. ששאלתי את המלצר, הוא ציין בפניי שבין שימוש לשימוש הם מנקים את המכשיר. האם מותר לי לשתות מהשייק פירות על בסיס תפוזים?
תשובה: וברכת ד  אם אמנם שוטפים היטב בין שמוש לשמוש אפשר לשתות את השיק על בסיס תפוזים. בברכת התורה והארץ יהודה הלוי עמיחי מכון התורה והארץ
שאלה: כשרות: קיבלנו סט כלים חלבי מחרס ממשפחה שומרת כשרות שאנחנו סומכים עליהם שאכלו רק כשר חלבי עם כלים אלה. גילינו שהם לא הטבילו את הכלים לפני שהשתמשו בהם. האם ניתן להשתמש בכלים לאכילת מאכלים חלביים? ב מראש!
תשובה: וברכת ד  חרס ממש לא צריך טבילה, אלא א"כ זה מצופה גלזוריט. על כן אם אמנם הכלים מצופים גלזוריט אפשר לטבול אותם כעת ולהתשמש בהם כחלביים. בברכת התורה והארץ יהודה הלוי עמיחי מכון התורה והארץ
שאלה: שמן זית מהשטחים: שכנה שלנו הביאה לנו שמן זית מהשטחים. העוזרת הערביה שלה מכינה אותו בייצור עצמי. הקרקע היא ככל הנראה של הערביה. האם מותר לאכול ממנו?
תשובה: שמן זית כותשים בבית בד ולא ביצור עצמי. אין להשתמש בשמן זית שאין עליו הכשר.
שאלה: נדר ושבועה: הרב, ראשית, עליי לציין שאתם עושים עבודת קודש ולכן גדולה. ישר כוח גדול על כך. שנית, רציתי לשאול האם יש הבדל בין נדר לשבועה? מה זה כל אחד מהם? וגם- האם מותר היום להישבע או לנדור נדרים? יש היום משמעות לשבועה או נדר? רבה :):)
תשובה: וברכת ד  נדר - זה על הדבר עצמו. שבועה - על האדם. יש להמנע משבועות ונדרים ככל האפשר. בברכת התורה והארץ יהודה הלוי עמיחי מכון התורה והארץ
שאלה: לא חונכתי לצניעות: מי שלא חונכה לצניעות מילדותה האם היא יכולה להגיע לדרגה של מי שכן חונכה מילדותה?
תשובה: נשמה יקרה! וואי וואי, איזה נחת יש לקב"ה מהשאלה שלך. רוצה תשובה במילה אחת? כן אז אם יש לך עוד שאלות, את מוזמנת בכיף למייל שלי Batchenoh gmail.com בת-חן רוצה תשובה בקצת יותר מילים? מן הסתם אם שאלת את שאלתך את מבינה שהדרך קצת יותר מורכבת וארוכה לפעמים. מישהי שנולדה בתוך כל העולם הזה של חינוך לצניעות יש לה המון דברים שכבר מוכרים לה, והרבה פעמים היא עושה את הדברים כי ככה היא התרגלה. בואי נביא דוגמה: נגיד מישהי נולדה בבית שבו שומרים שבת. השבת היא כבר משהו מובנה אצלה בחיים. היא יודעת שכשהשבת נכנסת מכבים את כל מכשירי החשמל, מכבים פלאפונים, לובשים בגדי שבת והולכים לתפילה. ונגיד יש מישהי שלא נולדה בבית כזה, אבל היא רוצה לשמור שבת. בהתחלה זה קצת יהיה לה קשה, היא יכולה פתאום לשכוח ולהדליק אור בטעות בשבת, השבת אולי תיראה לה קצת ארוכה. אבל לאט-לאט עם הזמן היא תתרגל, השבת תהפוך כבר לטבע. יש לכך יתרונות וחסרונות   מצד אחד, שגרה. מצד שני, הטבעיות. אז האם הצניעות יכולה להיות לך טבעית? כן האם הדרך תהיה חלקה? לא בהכרח. בכל דרך יש עליות ומורדות, והכניסה לסוג של מסלול לא תמיד פשוטה אם לא התרגלנו לכך. אגב, יש הרבה בנות שחונכו כל חייהן על ברכי הצניעות ועדיין, זה דבר שקשה להן ועדיין, הצניעות היא לא דבר שמובן להן ועדיין, הרצון הענקי שלך לצניעות לא כ"כ ענקי אצלן אז אולי כדאי לשאוף למקום שבו את יכולה להגיע? כתוב: במקום שבעלי תשובה עומדים, צדיקים גמורים לא עומדים? וזה למה? כי רק בעל התשובה יודע איך זה להיות בתוך הבור   ולעלות ממנו. אז פשוט צריך לשאוף למקום הזה. של לעבוד את ה  באמת, להיות צנועה באמת לא בהשוואה ל. אלא במקום שבו הקב"ה רוצה שתעמדי. ואת תעמדי בע"ה. בהצלחה רבה! בת-חן (וההצעה מלמעלה עדיין רלוונטית: batchenoh gmail.com)
שאלה: חתונה: לכבוד הרב, אני עוד מעט מתחתנת, ורציתי לדעת אם לפי ההלכה אני לא בקשר עם אמא שלי מגיל קטן מאוד מסיבות שונות. האם אפשר שאחותי תהיה במקום אימי בחופתי, או לחלופין אימי החורגת תהיה שם?
תשובה: ראשית ברכת שמים עלייך לרגל חתונתך. לגבי עצם שאלתך: אין חובה הלכתית שאמך הביולוגית תהיה בחתונתך. כמובן, שהדברים נסובים במקרה שיש סיבה מוצדקת שלא שייך שאמך תבוא. ולא חלילה נקמה או מריבה כלשהי שאפשר למצוא לא פתרון על ידי התפייסות וכדומה. בברכת מזל טוב גדול, הלל
שאלה: כלים טרפים במלון בחו"ל: אנחנו נוהגים לצאת לחו"ל עם כלי מטבח כשרים למלונות המצויידים במטבחונים. לאחרונה נתקלנו במכשול שנקרא "כיריים אינדוקציה". כיריים מחופי זכוכית ולהם מתאימים כלי מתכת יעודיים בלבד. כלי המתכת שלנו אינם מפעילים את הכיריים רק הכלים היחודיים הנ"ל. אנחנו זקוקים לסירים ולמחבתות מתכת (בסכו"ם ובכוסות אנחנו משתמשים בכלים ח"פ). כיצד עלינו לנהוג? האם ניתן להרתיח מים בקוקמקום הפלסטי שלהם על מנת להתיח מים להגעלה ליבון?
תשובה: וברכת ד  אפשר להשתמש בקומקומט או כלי המיוחד לחמום מים בלבד. מכיוון שאין סבירות שבכלי מיוחד למים יעשו דבר אחר. אבל אם אין זה כלי מיוחד למים אין להשתמש בכלי זה. כמו כן יש לדעת שלא כל דבר אפשר להכשיר בהגעלה. מחבתות בד"כ מצריכות ליבון וזה קשה לעשות במלון. כמו כן סירים יש להגעיל בתוך סיר גדול יותר וזה קשה, אמנם יש אפשרות להגעיל מתוכו אבל גם זו אפשרות קשה. לסיכום יש להתכונן היטב למקומות אלו, ולבא מצוידים כפי הנדרש. בהצלחה בברכת התורה והארץ יהודה הלוי עמיחי מכון התורה והארץ
שאלה: בחירת שם: כבוד הרב לפני כשבועיים נר אחרון של חנוכה נולדו לנו תאומים שיחיו,יום למחרת בביהח חלמתי שלבני קראנו אור,לביתנו החלטנו לקרוא אוריה והשם הנוסף חנה לחיזוק,האם ניתן להשתמש בשם זהה לבן ולקרוא לו אור?או עדיף נועם או ליאב נא עזרתך בבקשה
תשובה: וברכת ד  עדיף לקרוא לבן בשם מיוחד לבנים, אבל שם כללי (כגון: אור, נועם) אלו שמות שיכולים להיות לבנים או בנות. מזל טוב להולדת התאומים, גידול קל ושתזכו לגדלם לתורה למצוות ומעשים טובים. בברכת התורה והארץ יהודה הלוי עמיחי מכון התורה והארץ
שאלה: סנדק: האם סב הנכד יכול להיות סנדק בשנת אבל?
תשובה: וברכת אינני יודע מדוע השאלה הגיעה רק אתמול. הסבא יכול בשנת אבל להיות סנדק. בברכת התורה והארץ יהודה הלוי עמיחי מכון התורה והארץ
שאלה: אמונה בתחיית המתים: רציתי לשאול שאלה שקשורה לתחיית המתים,איך אנחנו יכולים להאמין בתחיית המתים אם זה עדיין לא היה ולא קרה מעולם?
תשובה: לך ויישר כח על השאלה האמונה שלנו בתחיית המתים נובעת מכך שכך התורה מלמדת אותנו. אמנם, כשאנו רואים את הפלא שעם ישראל חוזר לארצו אחרי אלפיים שנות גלות, מאורע שלא קרה מעולם בהיסטוריה - הרי שקל לנו יותר להאמין גם בתחית המתים ברכה והצלחה טוביה tsbias1 gmail.com
שאלה: שינוי שם משפחתי: שם משפחתי הנוכחי הוא עקיבייב שם משפחה קווקזי, הייתי רוצה לשנות אותו למשהו יותר יהודי, אמרו לי שלעקיבייב השם ביהדות הוא עקיבא. רציתי לשאול האם מותר לפי ההלכה לשנות שם משפחה והאם הוא משנה את גורל האדם? וגם איזה שם משפחה אני צריכה להתאים? מראש,יאנה.
תשובה: וברכת ד  לשם משפחה אין כל מעמד ביהדות, אם את רוצה לשנות את יכולה. בהצלחה בברכת התורה והארץ יהודה הלוי עמיחי מכון התורה והארץ
שאלה: בשר וחלב: חתכתי בצל בסכין בשרי על קרש חיתוך פרווה. הסכין אינה בת יומא. מה דין הקרש חיתוך?
תשובה: לספרדים אין בעיה. חלק מהאשכנזים מחמירים שהקרש נהפך לבשרי.
שאלה: ביו תות: הרב! לגבי התותים של חברת ביו תות, האם הם נגועים? עד כמה צריך לבדוק אותם ולנקות?
תשובה: בשבועות אחרונים אנו עורכים בדיקות על תותים של חברות שונות מאזורים שונים בארץ. ביתיים המצב הוא שהתותים נגועים עם ריבוי גדול מאד של חרקים מסוגים שונים ומשונים. בסיום הבדיקה ( בימים הקרובים ) נפרסם הדרכה לציבור.
שאלה: תיקון על גניבה בגיל צעיר: כשהייתי בגן 5 אני ועוד ילד (אני לא יודעת מי, אני רק זוכרת שזה היה עוד ילד) גנבנו אוכל מתיקים של ילדים. (לא יודעת.מה היה הרקע למעשה, ב"ה לא חסר לי דבר)אני לא זוכרת מיהם הילדים מהם גנבתי, אבל לפני כשנתיים אני חושבת שנזכרתי בשניים, דרך אגב רק אז גיליתי שהם היו איתי בכלל בגן, ואז חשבתי שזה הם) אבל וודאתי וכן,הם היו איתי בגן. השאלה שלי מורכבת משנני שלבים:1.מהו התיקון שעליי לעשות? איך אפשר לבקש מחילה? א.יש ילדים שאני לא זוכרת מן הסתם.ב. מהשניים שאני זוכרת, אחד מהם אני די בטוחה והשני לא ב100 בטוחה שגנבתי ממנו.לא חושבת.שנכון לדפוק להם בדלת ולומר להם :" אני עך וכך לא יודעת אם אתם זוכרים אבל יש סיוכי שגנהתי לכם בגן אוכל מהתיק אז בא.י לבקש סליחה, סביר להניח שהם לא זוכרים. (אני מגיעה ממקום גדול שלא מכירים את כולם והמפגש איתם בתקופה שלאחר הגן היה בסוף כיתה ט כשהצטרפתי לבנ"ע, הם לא זכרו בכלל מי אני, הסיכוי שהם זוכרים שהם בכלל היו איתי בגן שואף ל0)איך נכון לתקן? (עוד דבר: האחד שאני די בטוחה שגנבתי ממנו משתתף עכשיו בתכנית ריאליטי)השלב השני:רציתי לשרול שאלה כללית על ההסתכלות של הדת בקשר לחטאים בגיל צעיר ודרך התיקון שלהם,ומה זה משקף על האדם? אני
תשובה: עד גיל בר בת מצווה אדם לא נענש על מעשיו ופטור גם מלשלם את הנזק. לכן חוץ המחרטה בלב שעשית את לא צריכה לעשות לעשות מעשה בפועל של השבת כסף.